Den hollandske presse kunne tidligere på ugen fortælle, at storklubben Ajax havde en hel delegation på plads til mødet mellem Randers FC og AaB i sidste weekend. Alene for at tage et grundigt kig på nordjydernes formstærke angriber Nicklas Helenius. Det skriver sporten.dk. Men den 21-årige dansker skulle efter sigende ikke være den eneste angriber i Europa, der er faldet i Amsterdam-klubbens interesse. Således havde Ajax også sendte en række folk til Wien for at se til den østrigske ligas topscorer, Philipp Hosiner, der til dagligt viser sit målinstinkt for Austria Wien. Det skriver den østrigske netavis Heute.at.

Referat:
Ajax jagter en ny angriber. Og klubben har AaB's Nicklas Helenius i kikkerten.